
ПщIэ зыхуащI Исхьэкъ Шумахуэ и къуэ!
Си гуапэу сынохъуэхъу уи гъащIэм мыхьэнэшхуэ зиIэ и лъэхъэнэмкIэ — укъызэралъхурэ илъэс бгъущI зэрырикъумкIэ. Уэ уи гъащIэр и щапхъэщ къызыхэкIа лъэпкъым, ди Хэкум зэрыхуэпэжымрэ усыгъэм псэемыблэжу зэрыхуэлажьэмрэ. Уи творческэ IуэхущIафэхэр сыт щыгъуи хуэунэтIауэ щытщ зы мурадым — цIыхур фIыуэ лъагъуным, гуапагъэмрэ захуагъэмрэ ехьэлIа гупысэхэр пхыгъэкIыным. Философие купщIэ куурэ тхыдэм и пэжыр къэлъыхъуэнымкIэ гъэнщIа уи тхыгъэхэр хыхьащ лъэпкъ куэду зэхэт ди къэралым и литературэм и фIыпIэм, уи цIэр хуэфащэу нобэ яхэтщ Урысейм и усакIуэ, тхакIуэ телъыджэхэм.
Уи юбилей лъапIэм уэ урохьэлIэ уи къару илъыгъуэу, адыгэ литературэм и классикыу дунейм укъыщалъытауэ, укъызыхэкIа лъэпкъым урикъуэ пэжу, ди Хэкум урипатриот нэсу.
Лъэныкъуэ куэд къызэщIэзыубыдэ уи IуэхущIафэхэр хуэфэщэну къэрал дамыгъэ лъапIэхэмрэ щIыхьыцIэхэмкIэ къалъытащ. Абы щыгъуэми, дауи, уи дежкIэ дамыгъэ нэхъ лъапIэ дыдэр — узыщыщ адыгэ лъэпкъым, ди къэралым къищынэмыщIауэ, нэгъуэщI щIыпIэхэми уи зэфIэкIым щыдихьэх куэдым я лъагъуныгъэрщ.
Мы махуэм си гум къыбгъэдэкIыу сынохъуэхъуну сыхуейщ, пщIэ зыхуащI Исхьэкъ Шумахуэ и къуэ, узыншагъэ быдэ, мыухыж творческэ къару, ехъулIэныгъэ, зэIузэпэщыныгъэ уиIэну.
ПщIэ къыпхуэзыщI,
Къэбэрдей-Балъкъэр Республикэм и Iэтащхьэ
КIуэкIуэ Казбек.
